167. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 60740/1027 της 21 Μαρτ./3 Απρ. 1995 (ΦΕΚ-Β-246) (Διόρθ. Σφάλμ. στο ΦΕΚ-Β-632 της 30 Ιουλ. 1996) Επαγγελματική κατάρτιση οδηγών οχημάτων μεταφοράς επικινδύνων εμπορευμάτων. Έχοντας υπόψη: 1.Τις διατάξεις των άρθρ. 3, 5 και 8 του Π.Δ. 355/94 (Α189) για την «Προσαρμογή της Ελληνικής Νομοθεσίας προς τις διατάξεις της οδηγίας 89/684 ΕΟΚ της 21ης Δεκεμβρίου 1989 που αφορά την επαγγελματική κατάρτιση των οδηγών οχημάτων που μεταφέρουν οδικώς επικίνδυνα εμπορεύματα». 2.Το γεγονός ότι για να υλοποιηθούν οι πιο πάνω διατάξεις του Π.Δ. απαιτείται να καθορισθούν οι λεπτομέρειες και οι διαδικασίες για την εκπαίδευση και την εξέταση των οδηγών οχημάτων μεταφοράς επικινδύνων προϊόντων. Σελ. 402,308 Τεύχος 1267-Σελ. 100 3.Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Πιστοποιητικό επαγγελματικής κατάρτισης οδηγών οχημάτων μεταφοράς επικινδύνων εμπορευμάτων Άρθρ.1.-1.Αναγκαία προϋπόθεση για την άσκηση του επαγγέλματος του οδηγού οχημάτων μεταφοράς επικινδύνων εμπορευμάτων είναι η κατοχή του πιστοποιητικού επαγγελματικής κατάρτισης που προβλέπεται στο προσάρτημα Β6 της Ευρωπαϊκής Συμφωνίας για τις Διεθνείς Οδικές Μεταφορές Επικινδύνων Εμπορευμάτων (ADR), που κυρώθηκε με το Ν 1741/87. 2.Οι αρμόδιες Νομαρχιακές Υπηρεσίες Συγκοινωνιών χορηγούν το πιο πάνω πιστοποιητικό στους οδηγούς οχημάτων, οι οποίοι σύμφωνα με τις διατάξεις της παρ. 4 του άρθρ. 3 του Π.Δ. 355/94: α)Είναι απόφοιτοι Γ΄ τάξεως Γυμνασίου (ή ισοτίμου σχολής) τουλάχιστον. Ειδικότερα, για τους έχοντες ασκήσει το επάγγελμα του οδηγού οχήματος μεταφοράς επικινδύνων εμπορευμάτων για διάστημα 5 ετών πριν τις 15 Νοεμβρίου 1994, απαιτείται τουλάχιστον απολυτήριο Δημοτικού Σχολείου. 21.Θ.α.164-167 Διεθνείς Μεταφορές Επιβατών και Εμπορευμάτων β)Είναι κάτοχοι άδειας οδήγησης οχήματος, τουλάχιστον Γ΄ κατηγορίας. γ)Έχουν παρακολουθήσει κύκλο μαθημάτων επαγγελματικής κατάρτισης μεταφοράς επικίνδυνων εμπορευμάτων. δ)Έχουν πετύχει σε σχετικές εξετάσεις που θα διενεργούνται από τις οικείες Νομαρχιακές Υπηρεσίες Συγκοινωνιών. 3.Η οργάνωση των πιο πάνω μαθημάτων γίνεται από Σχολές Επαγγελματικής Κατάρτισης Οδηγών Οχημάτων Μεταφοράς Επικίνδυνων Εμπορευμάτων (Σ.Ε.Κ.Ο.Ο.Μ.Ε.Ε.). Σχολές Επαγγελματικής Κατάρτισης Οδηγών  Οχημάτων Μεταφοράς Επικίνδυνων Εμπορευμάτων (Σ.Ε.Κ.Ο.Ο.Μ.Ε.Ε.). Άδεια ίδρυσης και λειτουργίας. Προσόντα Διδασκόντων Άρθρ.2.-1.Άδεια ίδρυσης και λειτουργίας Σχολής Επαγγελματικής Κατάρτισης χορηγείται σε φυσικά ή νομικά πρόσωπα καθώς και σε Οργανισμούς ή Επιχειρήσεις του Δημοσίου ή ευρύτερου Δημοσίου Τομέα, στις δραστηριότητες των οποίων περιλαμβάνεται και η επαγγελματική κατάρτιση, από τις αρμόδιες Νομαρχιακές Υπηρεσίες Συγκοινωνιών του τόπου στον οποίο βρίσκεται η έδρα της Σχολής, με απόφαση του οικείου Νομάρχη υπό την εποπτεία και τον έλεγχο του οποίου λειτουργούν οι Σχολές αυτές. 2.Για τη χορήγηση άδειας ίδρυσης Σ.Ε.Κ.Ο.Ο. Μ.Ε.Ε. υποβάλλεται, από το φυσικό πρόσωπο ή τον νόμιμο εκπρόσωπο του νομικού προσώπου, σχετική αίτηση στην πιο πάνω αρμόδια Υπηρεσία Συγκοινωνιών, μαζί με την υπεύθυνη δήλωση του άρθρ. 8 του Νόμ. 1599/86, στην οποία δηλούνται τα πλήρη στοιχεία του ορισθέντος ως υπευθύνου Διευθυντή Σπουδών της Σχολής. Στην περίπτωση νομικού προσώπου, υποβάλλεται και επικυρωμένο αντίγραφο του καταστατικού σύστασης ή ίδρυσης του νομικού προσώπου, από το οποίο πρέπει να προκύπτει ότι σκοπός του νομικού προσώπου είναι (αποκλειστικώς ή δευτερευόντως) η επαγγελματική κατάρτιση των οδηγών οχημάτων για τη μεταφορά επικινδύνων εμπορευμάτων, με την ίδρυση και λειτουργία Σχολών Επαγγελματικής Κατάρτισης Οδηγών Οχημάτων Μεταφοράς Επικινδύνων Εμπορευμάτων. Ειδικώτερα, στην περίπτωση Οργανισμού ή Επιχείρησης του Δημοσίου ή ευρύτερου Δημοσίου Τομέα, υποβάλλεται αντίγραφο του ιδρυτικού νόμου (ή άλλης ιδρυτικής πράξης), από όπου πρέπει να προκύπτει ότι στις δραστηριότητές τους περιλαμβάνεται και η επαγγελματική κατάρτιση. Η πιο πάνω αίτηση συνοδεύεται επίσης και με τα εξής δικαιολογητικά, τα οποία αναφέρονται στο πρόσωπο του Διευθυντή Σπουδών της Σχολής. α)Επικυρωμένο αντίγραφο Πτυχίου ή Διπλώματος ΑΕΙ της ημεδαπής ή ισοτίμου αναγνωρισμένης σχολής της αλλοδαπής, ειδικότητας Μηχανολόγου Ηλεκτρολόγου Μηχανικού ή Μηχανολόγου Μηχανικού ή Ηλεκτρολόγου Μηχανικού ή Πολιτικού Μηχανικού ή Χημικού Μηχανικού ή Χημικού ή Ιατρικών ή Νομικών επιστημών. β)Επικυρωμένο αντίγραφο μεταπτυχιακού διπλώματος ή διατριβής ή πιστοποιητικού συμμετοχής σε εκπαιδευτικά σεμινάρια εσωτερικού ή εξωτερικού, από τα οποία θα αποδεικνύονται ειδικές γνώσεις στα θέματα της μεταφοράς επικινδύνων εμπορευμάτων και των Διεθνών Συμφωνιών και Οδηγιών της Ευρωπαϊκής Ένωσης που καλύπτουν τις μεταφορές αυτές. γ)Πιστοποιητικό Υγείας Πρωτοβάθμιας Υγειονομικής Επιτροπής. δ)Πιστοποιητικό Ποινικού Μητρώου τύπου Α, από το οποίο θα προκύπτει ότι δεν υπάρχει κώλυμα για τον ενδιαφερόμενο κατά τις διατάξεις του άρθρ. 22 του Υπαλληλικού κώδικα, όπως αυτός κυρώθηκε με το Π.Δ. 611/77. ε)Συνοπτικό Βιογραφικό Σημείωμα με πλήρη στοιχεία διεύθυνσης κατοικίας, σπουδές, επαγγελματική ενασχόληση κ.λ.π. 3.Μετά τον έλεγχο των πιο πάνω δικαιολογητικών και εφόσον όλες οι προϋποθέσεις συντρέχουν αθροιστικά στο πρόσωπο του Διευθυντή Σπουδών της Σχολής, εκδίδεται άδεια ίδρυσης Σ.Ε.Κ.Ο .Ο.Μ.Ε.Ε. στο όνομα του αιτούντος φυσικού ή νομικού προσώπου, κατά περίπτωση. 4.Για τη χορήγηση της άδειας λειτουργίας στην κατά τα ανωτέρω ιδρυθείσα Σχολή, υποβάλλεται από το φυσικό πρόσωπο ή τον νόμιμο εκπρόσωπο του νομικού προσώπου σχετική αίτηση με τα εξής δικαιολογητικά: α.Κάτοψη των χώρων υπογεγραμμένη και σφραγισμένη από πολιτικό μηχανικό καθώς και συμφωνητικό μίσθωσης του παραπάνω χώρου ή συμβολαίου ιδιοκτησίας κατά περίπτωση, από όπου θα προκύπτει, ελάχιστη επιφάνεια εγκαταστάσεων Σχολής Επαγγελματικής Κατάρτισης 150 μ2 για τους Νομούς Αττικής, Θεσσαλονίκης και 100 μ2 για τους υπολοίπους Νομούς. Η διαμόρφωση του χώρου πρέπει να εξασφαλίζει 2 τουλάχιστον αίθουσες κατάλληλες για διδασκαλία, γραφεία και κοινοχρήστους χώρους. β.Βεβαίωση οικείας Οικονομικής Εφορείας περί  ενάρξεως  λειτουργίας  επιχείρησης  (Σχολής),  στην (Μετά τη σελ. 402,308) Σελ. 402,309 Τεύχος 1267-Σελ. 101 Διεθνείς Μεταφορές Επιβατών και Εμπορευμάτων 21.Θ.α.167 οποία θα αναφέρεται το συγκεκριμένο αντικείμενο εργασιών του φυσικού ή νομικού προσώπου, κατά περίπτωση. γ.Ονομαστική κατάσταση του διδακτικού προσωπικού της Σχολής Επαγγελματικής Κατάρτισης που πρέπει να έχει τα παρακάτω αναφερόμενα προσόντα, τα οποία και θα αναγράφονται αναλυτικά στην κατάσταση: γ1.Πτυχίο ή δίπλωμα Α.Ε.Ι. ή Τ.Ε.Ι. ημεδαπής ή αναγνωρισμένης ισοτίμου σχολής της αλλοδαπής. γ2.Ειδικές γνώσεις στα θέματα της μεταφοράς των επικινδύνων υλικών και των Διεθνών Συμφωνιών και Οδηγιών της Ευρωπαϊκής Ένωσης, που καλύπτουν τις μεταφορές αυτές και θα αποδεικνύονται με επικυρωμένο αντίγραφο μεταπτυχιακού διπλώματος ή διατριβής ή πιστοποιητικού συμμετοχής σε εκπαιδευτικά σεμινάρια εσωτερικού ή εξωτερικού. Μετά τον έλεγχο των παραπάνω δικαιολογητικών και εφόσον συντρέχουν αθροιστικά οι προαναφερθείσες προϋποθέσεις, χορηγείται άδεια λειτουργίας Σχολής Επαγγελματικής Κατάρτισης στο όνομα του φυσικού ή νομικού προσώπου. Στην άδεια λειτουργίας αναφέρονται και τα πλήρη στοιχεία του υπευθύνου Διευθυντή Σπουδών με μνεία των τυπικών του προσόντων. 5.Κάθε μεταβολή που αφορά είτε την αντικατάσταση του Διευθυντή Σπουδών είτε του διδακτικού προσωπικού γνωστοποιείται στην αρμόδια Υπηρεσία Συγκοινωνιών (με ονοματεπώνυμα και λοιπά στοιχεία και προσόντα των νέων προσώπων). Σε περίπτωση που αντικαθίσταται ο Διευθυντής Σπουδών, εκδίδεται νέα άδεια λειτουργίας. Στην περίπτωση που αποχωρεί ο Διευθυντής Σπουδών και δεν αντικατασταθεί εντός ενός (1) μηνός με άλλο φυσικό πρόσωπο που πληρεί τις αναγκαίες προϋποθέσεις, ανακαλείται η άδεια ίδρυσης και λειτουργίας της Σχολής. 6.Οι αποφάσεις ίδρυσης και λειτουργίας Σχολών Επαγγελματικής Κατάρτισης κοινοποιούνται και στις Δ/νσεις Τ.Ε.Ο. και Οδικής Κυκλοφορίας του Υπουργείου Μεταφορών και Επικοινωνιών. 7.Οι ως άνω αποφάσεις κοινοποιούνται απαραιτήτως και στις οικείες Δ.Ο.Υ. (όπου η έδρα των σχολών). Σελ. 402,310 Τεύχος 1267-Σελ. 102 Λειτουργία και Έλεγχος των Σχολών Επαγγελματικής Κατάρτισης (Σ.Ε.Κ.Ο.Ο.Μ.Ε.Ε.) Άρθρ.3.-1.Για την εγγραφή στη Σχολή απαιτείται ο υποψήφιος να καταθέσει αντίγραφο τίτλου σπουδών και αδείας οδήγησης Γ΄ κατηγορίας τουλάχιστον, όπως ορίζεται στις παρ. 4 (α) και 4 (β) του άρθρ. 3 του Π.Δ. 355/94. 2.Με την εγγραφή του υποψηφίου, καταχωρούνται σε ειδικό μητρώο μαθητών, το οποίο υποχρεωτικά τηρείται στη Σχολή, τα πλήρη στοιχεία του (όνομα, επώνυμο, πατρώνυμο, διεύθυνση, τίτλος σπουδών, άδεια οδήγησης κ.λ.π.) και ενημερώνεται το μητρώο αυτό για τις ώρες και ημέρες που παρακολουθεί ο υποψήφιος τα μαθήματα, τις απουσίες του, τις ημερομηνίες συμμετοχής του στις εξετάσεις, καθώς και εάν επέτυχε ή απορρίφθηκε σε αυτές. 3.Τα θέματα που διδάσκονται καθώς και η ύλη, που περιλαμβάνονται σε έντυπο που εκδίδει η Σχολή, αναφέρονται στο άρθρ. 6 της παρούσας. Το πρόγραμμα πρέπει να είναι αναλυτικό, περιλαμβάνει την ημερομηνία και ώρα διδασκαλίας κατά μάθημα και να αναφέρει για κάθε μάθημα και ώρα διδασκαλίας τον διδάσκοντα καθηγητή. Απαραίτητη προϋπόθεση για τη συμμετοχή του υποψηφίου στις εξετάσεις, για την απόκτηση πιστοποιητικού επαγγελματικής κατάρτισης ανάλογα με την κλάση εμπορευμάτων και το είδος του οχήματος, είναι η παρακολούθηση της αναλυτικής ύλης και των διδακτικών ωρών που αναφέρονται στο άρθρ. 6 της παρούσας. 4.Η παρακολούθηση μαθημάτων θα γίνεται σε ομάδες εκπαιδευομένων που δεν θα υπερβαίνουν τα 25 άτομα. 21.Θ.α.167 Διεθνείς Μεταφορές Επιβατών και Εμπορευμάτων 5.Οι υποψήφιοι παρακολουθούν υποχρεωτικά το πρόγραμμα διδασκαλίας της Σχολής που έχει καταρτισθεί από αυτήν και έχει υποβληθεί στην αρμόδια Υπηρεσία Συγκοινωνιών. Η τροποποίηση του προγράμματος διδασκαλίας σε ότι αφορά το χρόνο (π.χ. πρωί - απόγευμα) είναι δυνατή μετά από έγκριση της πιο πάνω υπηρεσίας εφόσον δεν επηρεάζεται η διδακτέα ύλη. 6.Οι Σχολές Επαγγελματικής Κατάρτισης, μετά την ολοκλήρωση κάθε προγράμματος εκπαίδευσης, εγγράφουν σε καταστάσεις τα πλήρη στοιχεία (όνομα, επώνυμο, πατρώνυμο, αριθμ. αστυνομικής ταυτότητας, ταχυδρομική διεύθυνση, τίτλο σπουδών, άδεια οδήγησης, ώρες φοίτησης, περίοδος φοίτησης και πρόγραμμα εκπαίδευσης που παρακολούθησε) των υποψηφίων για τους οποίους συντρέχουν οι προϋποθέσεις της παρούσας απόφασης και του Π.Δ. 355/94 για τη συμμετοχή τους στις αντίστοιχες εξετάσεις της αρμόδιας υπηρεσίας Συγκοινωνιών. Αντίγραφο των καταστάσεων αυτών θα αποστέλλουν στην πιο πάνω Υπηρεσία Συγκοινωνιών. Μετά την έκδοση της απόφασης διενέργειας των εξετάσεων, οι σχολές υποχρεούνται να υποβάλλουν συγκεντρωτική αλφαβητική κατάσταση στην αρμόδια Υπηρεσία Συγκοινωνιών, στην οποία θα αναγράφονται τα κατά τα ανωτέρω πλήρη στοιχεία των υποψηφίων που δικαιούνται συμμετοχή στις εξετάσεις συμπεριλαμβανομένων και των απορριφθέντων σε προηγούμενες εξεταστικές περιόδους που δικαιούνται επανεξέτασης. Την κατάσταση αυτή υποβάλλουν με υπεύθυνη δήλωση του άρθρ. 8 του Νόμ. 1599/86 του Διευθυντή Σπουδών της Σχολής στην πιο πάνω Υπηρεσία Συγκοινωνιών. Πάνω στη κατάσταση αναγράφεται υποχρεωτικά: «Η παρούσα αποτελεί αναπόσπαστο μέρος της υπεύθυνης Δήλωσης και έπειτα ημερομηνία και υπογραφή Διευθυντή Σπουδών. Οι υπεύθυνες δηλώσεις νομίμως θεωρημένες για το γνήσιο της υπογραφής δηλώνουν τα εξής: «Δηλώνω υπεύθυνα ότι η συνημμένη κατάσταση υπογραφή μου και σφραγίδα της Σχολής έχει ελεγχθεί από τον υπογράφοντα Διευθυντή Σπουδών της Σχολής Επαγγελματικής Κατάρτισης ως προς όλα της τα στοιχεία, την ακρίβεια των οποίων ανεπιφύλακτα επιβεβαιώνω και ότι περιλαμβάνει όλους τους υποψηφίους της Σχολής μας, για την εξεταστική περίοδο (τελική κατάσταση). 7.Μαζί με την προηγούμενη κατάσταση συνυποβάλλεται και κατάσταση, στην οποία αναγράφονται τα ονοματεπώνυμα όλων των υποψηφίων της Σχολής, που φοίτησαν κατά το συγκεκριμένο χρονικό διάστημα και παραπλεύρως σημειώνονται οι ώρες φοίτησης. Πάνω στην κατάσταση αυτή πρέπει απαραιτήτως να υπάρχει βεβαίωση της οικείας ΔΟΥ (όπου και η έδρα της συγκεκριμένης Σχολής Επαγγελματικής Κατάρτισης) ότι υποβλήθηκε σε αυτήν ακριβές αντίγραφό της. 8.Η Σχολή Επαγγελματικής Κατάρτισης ενημερώνει όλους τους υποψηφίους για την ημέρα, την ώρα και τον τόπο των εξετάσεων, όπως ορίζονται στην απόφαση διενέργειας των εξετάσεων που εκδίδεται από την αρμόδια Υπηρεσία Συγκοινωνιών. Καθορισμός εξετάστρων και αμοιβή εξεταστών. Άρθρ.4.-1.Για τη συμμετοχή των υποψηφίων στις εξετάσεις που διενεργούνται από τις αρμόδιες Υπηρεσίες Συγκοινωνιών υποβάλλονται στην υπηρεσία μαζί με τις συγκεντρωτικές αλφαβητικές καταστάσεις της παρ. 6 του άρθρ. 3 και παράβολα Εθνικής Τράπεζας ποσού 5.000 δρχ. (που έχει κατατεθεί στο λογαριασμό 541077), ανά υποψήφιο και ανά κατηγορία πιστοποιητικού. «Το ποσό αυτό εισπράττεται από το Ελληνικό Δημόσιο και στις περιπτώσεις υποψηφίων που υπέβαλλαν αίτηση για να συμμετάσχουν στις εξετάσεις αλλά δεν προσήλθαν σε αυτές». Το μέσα σε «» εδάφιο προστέθηκε με το άρθρ. 1 της με αριθ. 72572/2977/3-24 Σεπτ. 1997, (ΦΕΚ Β΄ 848), απόφ. Υπ. Μεταφ. και Επικοινωνιών, η ισχύς της οποίας, σύμφωνα με άρθρ. 8 αυτής, αρχίζει τρεις μήνες μετά τη δημοσίευσή της στο ΦΕΚ. 2.Οι υπάλληλοι που συμμετέχουν στις ειδικές εξεταστικές επιτροπές της παρ. 1 του άρθρ. 5 και οι γραμματείς των επιτροπών αυτών αμείβονται με 500 δραχμές ανά εξεταζόμενο υποψήφιο. «ΑΡΘΡΟ 5 Προγράμματα εκπαίδευσης - Αναλυτική ύλη επαγγελματικής κατάρτισης Οδηγών Οχημάτων Μεταφοράς Επικινδύνων Εμπορευμάτων - Κατηγορίες Πιστοποιητικών Επαγγελματικής Κατάρτισης:  